《风亭别袂》
明代·刘璟

春风送客皋亭下，话别殷勤袂宁把。别情苦多前路长，东西抗手高翱翔。

何以赠子金玉章，惓惓思心实难忘。勉旃令望遵周行，舌柔齿脆慎行藏。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。